**BENDRADARBIAVIMO ALGORITMAS**

**I socialinės integracijos modelio etapas:**

3. Probacijos tarnybos pareigūnas, dirbantis parengiamąjį darbą su lygtinai paleidžiamais nuteistaisiais. Darbą pradeda likus 1 mėnesiui iki galimo lygtinio paleidimo.

2. Savivaldybės administracijos ir NVO. Darbą pradeda likus 6 mėnesiams iki galimo lygtinio paleidimo.

1. Pataisos namų administracija, socialinis darbuotojas. Darbą pradeda likus ne mažiau nei 1 metams iki galimo lygtinio paleidimo.

1. Intensyvus nuteistųjų rengimas gyvenimui laisvėje pradedamas pataisos įstaigose, likus ne mažiau kaip 1 metams iki galimo lygtinio paleidimo.Pataisos įstaigos administracijos bei socialinio darbuotojo vykdomą pirmąjį socialinės integracijos etapą apima:

* susipažinimas su asmeniu, nusikalstamo elgesio rizikos vertinimas;
* svarstymas dėl asmens perkėlimo į pusiaukelės namus, trumpalaikių išvykų suteikimo ir kitų socialinei integracijai palankesnių bausmės atlikimo sąlygų ieškojimas;
* socialinės integracijos priemonių organizavimas: esant poreikiui, gyvenamosios vietos suradimas, užimtumo užtikrinimas, priklausomybės ligų gydymas, socialinės paramos gavimas, įsiskolinimų, finansų tvarkymas, santykių su artimaisiais atkūrimas;
* inicijavimas ir pagalba iš pataisos įstaigos paleidžiamam asmeniui užmegzti ryšius su jam reikalingą socialinę pagalbą ar paramą teiksiančiomis įstaigomis;
* esant poreikiui, susisiekimas su paleidžiamo iš pataisos įstaigos asmens artimaisiais, nutrauktų ryšių atstatymas;
* iš pataisos įstaigos paleidžiamo asmens tapatybę patvirtinančių dokumentų tvarkymas;
* likus ne mažiau kaip 6 mėnesiams iki galimo lygtinio paleidimo iš pataisos įstaigos pranešimo savivaldybės administracijai apie asmens paleidimą iš pataisos įstaigos siuntimas.

1. Savivaldybės administracijos darbuotojų ar nevyriausybinių organizacijų (toliau – NVO) vykdomi pirmojo socialinės integracijos etapo darbai:

* gavus pranešimą apie asmens paleidimą iš pataisos įstaigos, paskiriamas socialinių paslaugų įstaigos socialinis darbuotojas arba NVO. Jeigu asmuo iš pataisos įstaigos paleidžiamas lygtinai, savivaldybės administracija paskirto socialinių paslaugų įstaigos socialinio darbuotojo ar NVO kontaktinio asmens duomenis perduoda probacijos tarnybai;
* savivaldybės administracija apie socialinių paslaugų įstaigos socialinio darbuotojo ar NVO paskyrimą informuoja pataisos įstaigą bei socialinių paslaugų įstaigą ar NVO; perduoda reikalingą informaciją (pataisos įstaigos socialinio darbuotojo vardą, pavardę, telefono ryšio numerį ir elektroninio pašto adresą bei pranešimo apie asmens paleidimą iš pataisos įstaigos kopiją);
* socialinių paslaugų įstaigos socialinis darbuotojas ar NVO atstovas susisiekia su pataisos įstaigoje dirbančiu socialiniu darbuotoju ar probacijos tarnybos pareigūnu, išsiaiškina iš pataisos įstaigos paleidžiamo asmens poreikius ir, atsižvelgdamas į nustatytas iš pataisos įstaigos paleidžiamo asmens asmenines bei socialines problemas, suderina su juo tolesnius antrojo socialinės integracijos etapo veiksmus;
* savivaldybės administracijos paskirtas socialinis darbuotojas ar NVO atstovas sudaro priemonių įgyvendinimo po nuteistojo paleidimo iš pataisos įstaigos planą ir koordinuoja iš pataisos įstaigos paleidžiamam asmeniui reikalingų socialinių paslaugų, piniginės socialinės paramos ir kitų paslaugų, kurių poreikis nustatytas, teikimą. Jeigu asmuo iš pataisos įstaigos paleidžiamas lygtinai, toliau bendradarbiaujama su paskirtu Lietuvos probacijos tarnybos atitinkamo regiono skyriaus pareigūnu, kuris, gavęs kontaktinius duomenis, susisiekia su savivaldybės administracijos paskirtu socialiniu darbuotoju ar NVO atstovu.

1. Lietuvos probacijos tarnybos pareigūno, dirbančio parengiamąjį darbą su lygtinai paleidžiamais iš įkalinimo įstaigų asmenimis, vykdomi pirmojo socialinės integracijos etapo darbai:

* ne vėliau kaip likus 1 mėnesiui iki galimo lygtinio paleidimo iš pataisos namų administracijos gaunamas sąrašas nuteistųjų, kuriuos planuojama paleisti lygtinai;
* gavus nuteistųjų sąrašus, esant poreikiui, tikrinama galimybė nuteistajam gyventi jo nurodytoje gyvenamojoje vietoje ir/ar techninės galimybės taikyti intensyvią priežiūrą bei pradedamas vykdyti nuteistojo parengiamasis darbas pataisos įstaigoje:
* susipažįstama su nuteistojo bausmės atlikimo metu vykdytomis resocializacijos priemonėmis bei nusikalstamo rizikos vertinimo rezultatais;
* organizuojami pokalbiai su rengiamu lygtinai paleisti iš įstaigos nuteistuoju, patikslinami jo planai apsigyventi nurodytu adresu, kalbama apie santykius su artimaisiais, užimtumą, finansinę padėtį, būtinybę spręsti priklausomybių problemas/tęsti pradėtą gydymą bei kita svarbi informacija;
* planuojamos specialiosios pareigos ir galimos resocializacijos priemonės, kurias probacijos tarnyba taikytų asmenį lygtinai paleidus iš pataisos įstaigos;
* probacijos tarnybos pareigūnas, vykdantis parengiamąjį darbą įstaigoje, susisiekia su priežiūrą vykdančiu probuotoju pagal lygtinai paleidžiamo asmens gyvenamąją vietą, aptaria šioje savivaldybėje prieinamas resocializacijos priemones. Atsižvelgiant į gautą informaciją planuojamos pirminės resocializacijos priemonės asmeniui lygtinai išėjus iš pataisos įstaigos;
* bendradarbiaujant su įkalinimo įstaigos administracija bei įstaigos socialiniu darbuotoju, socialinių paslaugų įstaigos ar NVO socialiniu darbuotoju bei remiantis individualiais pokalbiais su lygtinai planuojamu paleisti nuteistuoju, sudaromas pirminis individualus probuojamojo priežiūros planas;
* individualus probuojamojo priežiūros planas užregistruojamas Lietuvos probacijos tarnybos Dokumentų valdymo sistemoje ir pateikiamas Probacijos tarnybos regiono probacijos skyriui pagal lygtinai paleidžiamo asmens gyvenamąją vietą, vėliau persiunčiamas paštu;
* lygtinai paleidžiamas iš įstaigos nuteistasis pasirašytinai supažindinamas su probacijos vykdymo tvarka, atsakomybe už probacijos sąlygų nesilaikymą, asmuo informuojamas apie pareigą per 3 darbo dienas nuo paleidimo atvykti į probacijos tarnybą pagal gyvenamąją vietą;
* prieš pradedant vykdyti intensyvią priežiūrą, nuteistasis pasirašytinai supažindinamas su elektroninių stebėjimo priemonių naudojimo instrukcija (atmintine), su materialine atsakomybe tyčinio elektroninio stebėjimo priemonių praradimo ar jų sugadinimo atveju. Taip pat su juo aptariami būdai, kuriais jis iš anksto privalo informuoti probacijos tarnybos pareigūną, atsakingą už elektroninį stebėjimą, apie objektyvias priežastis, dėl kurių pasikeitė jam nustatyta buvimo vieta ar laikas. Paleidžiant asmenį lygtina itaikant intensyvią priežiūrą faktinę lygtinio paleidimo iš įstaigos dieną uždedama apykojė.

**II socialinės integracijos modelio etapas:**

1. Savivaldybės administracijos ir NVO.

3. Probacijos tarnybos pareigūnas, vykdantis lygtinai paleistų nuteistųjų priežiūrą.

2. Probacijos tarnybos pareigūnas, dirbantis parengiamąjį darbą su lygtinai paleidžiamais nuteistaisiais.

1. Pataisos namų administracija,

1. Savivaldybės administracijos ir NVO vykdomi antrojo socialinės integracijos etapo darbai:

* savivaldybės administracijos paskirtas socialinių paslaugų įstaigos socialinis darbuotojas ar NVO atstovas, gavęs iš savivaldybės administracijos pranešimą apie asmens paleidimą iš pataisos įstaigos, susisiekia su pataisos įstaigos socialiniu darbuotoju ir suderina socialinės integracijos antrojo etapo priemonių įgyvendinimą. Asmeniui iš pataisos įstaigos išėjus lygtinai, toliau bendradarbiaujama su probacijos tarnybos specialistais, vykdančiais priežiūrą;
* teikia lygtinai paleistam asmeniui informavimo, konsultavimo, tarpininkavimo ir atstovavimo bei kitas bendrąsias socialines paslaugas, padeda spręsti sveikatos, įdarbinimo, gyvenamosios vietos, įsiskolinimų ir kitas socialines, teisines bei psichologines problemas, teikia palydimąją paslaugą, teikia informaciją ir tarpininkauja dėl piniginės socialinės paramos, kitų socialinių paslaugų ir kitos tikslinės pagalbos gavimo;
* iš pataisos įstaigų paleistiems asmenims, kuriems antrajame socialinės integracijos etape būtinos kompleksinės socialinės integracijos priemonės, teikiamos krizių centrų paslaugos (informavimas, konsultavimas, tarpininkavimas ir atstovavimas, minimalių buitinių ir asmens higienos paslaugų organizavimas, laikinas apgyvendinimas ir pan.).

1. Probacijos tarnybos pareigūno, dirbančio parengiamąjį darbą su lygtinai paleidžiamais asmenimis,vykdomi antrojo socialinės integracijos etapo darbai:
   * informuoja savivaldybės administraciją ar NVO apie probacijos tarnybos pareigūno paskyrimą lygtinai paleidžiamo asmens priežiūrai bei perduoda bendradarbiavimui reikalingą informaciją, teikia socialinio darbuotojo kontaktus probacijos specialistui.
2. Priežiūrą vykdančio probacijos pareigūno vykdomi antrojo socialinės integracijos etapo darbai:
   * gavus parengiamojo darbo specialistų į pradinį individualų probuojamojo priežiūros planą įtrauktą informaciją apie savivaldybės administracijos ar NVO paskirtą socialinį darbuotoją, kuris tęs socialinį darbą su lygtinai paleistu asmeniu, susisiekia ir toliau bendradarbiauja su priskirtu socialiniu darbuotoju;
   * bendradarbiaujant su savivaldybės administracijos paskirtu socialiniu darbuotoju ar NVO atstovu, kontroliuoja individualiame probuojamojo priežiūros plane numatytų pirminių resocializacijos priemonių vykdymą, planuoja ir organizuoja naujas priemones, padedančias prižiūrimajam socialiai integruotis, spręsti asmenines, socialinesir kitas problemas bei kontroliuoja šių priemonių vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_